
Au ieşit în larg... 


lată, în sfârșit, un triumf al normalității la foștii mei colegi ` 
Consiliul dirigent.. 

Ziarele închiriate din Capitală și Patria din Cluj înregistrează 
cu oare-care timiditate chestiunea, dar această ezitare a începutului e 
indiferentă, vorba e că iaptul s'a petrecut, ghiața sa spart şi bucuria 
noastră nu trebuie tăinuită: deunăzi la Bucureşti în culoarea de albastru 
delegații comitetului de-o sută și-au ținut prima lor adunare... 

Mărturisesc,. am cetit nu fără oare-care emoţiune relatarea: sim- 
paticului eveniment, cum domnul luliu Maniu însoțit de părintele Man 
dela Gherla și alți amici și-au întrunit aderenții din partea locului, 
le-au cuvântat despre democraţia ardeleană și alte  bunătăți de-aici, 
în vreme ce cetățeanul Chiriţă "Vasilescu cu multă căldură a lansat 
eminentele calități ale şefului și a făgăduit credință eternă în aplau- 
zele tuturora... Cum zic, ştirea” aceasta a avut darul de ne mișca, 
fiindcă ne-a răscolit amintirile și punând în nouă lumină valul de in- 
jurii care-a fost prăvălit asupra noastră, a pecetluit biruința defini- 
tivă a unor idei pe care noi © seamă de urgisiți le-am profesat de- 
mult. 

Da, domule Chiriţă, adevărul e că dvoastră partizanii întocaţi 
ai dlui luliu Maniu din culoarea de albastru ne datoriți o mare re- 
cunoștiință. . 

'Noi un “mănunchiu de detractori îndârijiți ai granițelor déi ieri Vam 
dat acest plocon care vă înveselește astăzi. Sunt aproape.trei ani, de 
când am îndrăznit să credem că Predealul nu mai poate hotărnici o or- 
ganizație de partid în România întregită şi că Ardealul politic trebuie 
să ia, Contactul cu. curentele de gândire din restul țării, dacă nu.vrea 
să se anihileze prin izolarea lui. Nam fost ascultați și-atunci cu cre- 
dința în sân. am'întins mâna: generalului Averescu, ca să înființăm un 
partid unitar cu rădăcini în. toată țara şi cum Dumnezeu nu ne-a hă- 
răzit patima pertractărilor, lucrul sa făcut. Vai, cetățene Chiriţă, cu 
câte suferinți' nam fost răsplătiți pentru erezia noastră. Bunii noștri 
amici de ieri ne-au judecat aspru, ne-au poreclit „trădători ai Ardea- 

lului“, iar cât vă privește pe dvoastră din culoarea de albastru, în 
Patria dela Cluj vi sau aruncat osânde grele, botezându-vă „regă- 
eni“, „lăcuste“ și alte insecte pe 'care nu le scriem aici, ba câteo- 
dată sa întâmplat de chiar și descendența romană vi s'a contestat, 
hotărând comitetul de-o sută că sunteţi cam bulgaro-greci și aproape, 
— ierte-li-se vorba, — ţigani. Doi ani și mai bine s'a revărsat ava- 
lanșa de urâciuni, spurcând binefacerile unirii și pătimind împreună, 
dvoastră și noi. Soarta însă, care nu şi-a primit îndrumările celeste 
dela Budapesta, s'a însărcinat să ne dea nouă dreptate. În acest timp 
tovarășii mei de-odinioară s'au lovit la tot .pasul de pereții încăperii 
lor strâmte și după-ce zi cu zi în stearpa lor singurătate au dumicat 
învățătura noastră, au căzut de-acord că trebuie să-și ducă la târg 
grațiile cam veșştejite... Drumul se știe, după-ce-au bătut la toate ușile 
şi nu s'au potrivit la preț nici cu Averescu,- nici cu Brătianu, nici cu 
lorga, — întrun elan de sinceră frăție, urmând povaţa inimii, s'au 
legătuit cu dvoastră, cetățene Chiriţă... 

Vedeţi, deci, contribuția noastră evidentă la această fericită căs- 
nicie, pentru care culoarea de albastru astăzi şi posteritatea mâine 
ne va răsplăti cu dărnicie... 


* * 
bad 


Realitatea e astfel că tradiționala concepţie de bârlog a așa zi- 
sului partid național a fost sacrificată, adversarli noștri au ieșit în 
larg şi cu toate stângăciile începutului s'au pornit să facă pentru în- 
tâia-oară politică de plin aier. Smulși din particularișmul lor regional, 
părăsind vocabularul unor revendicări pur locale și apropiindu-se de 
necesitățile integrale ale ţării, acești cântători întârziaţi ai unității na- 
tionale au intrat în perioada de ucenicie a problemelor pe care le 
pune întregirea neamului. 

Cine nu s'ar bucura .în fața acestei desfundări proaspete de 
energie, care înlăturând un stăvilar factice, își croește calea spre re- 
zervoriul mare de forțe al sufletului românesc? In definitiv zarul a 
fost aruncat acum și întoarcere din acest drum nu mai este. Astăzi 
în culoarea de albastru, mâine în cea de roșu, poimâne la Brăila sau 
Târgu-Jiu, destinul e implacabil domnule Iuliu Maniu. O geografie nouă, 
necunoscută, stă în fața voastră, plină de surprize, de farmece și de 
îndemnuri neîncercate încă... l 

Credeți-mă, ori-cât de adânci prăpăstii sunt între noi, inima 
mea tresare când mă gândesc la sensaţiile multiple ce vă rezervă 
acest voiaj la care vă silesc împrejurările. Aţi ajuns, în sfârșit, bieţi 
robi scăpați din închisoarea intelectuală a Ungariei, să respirați o 
atmosferă în care nu se resimt miasmele Pestei. Ceas cu ceas, în mod 
nevăzut, se va măcina în voi o tristă moștenire care vă apasă. Se va 
desvăli încetul cu încetul ţara, asupra căreia ați aruncat aspre vorbe 
nesocotite. Vă va vorbi trecutul ei plin de suferinţi, dar veţi vedea și ur- 
mele de neînfrântă mândrie. Veţi înțelege, că sbuciumându-se. subt 
lovituri dușmane în tot cuprinsul Regatului de ieri a fost o trudă 
creatoare, din care până deunăzi n'aţi priceput nimic și că în cuvânt, 

în culori, sau în piatră, aici se păstrează temeiurile trainice ale civi- 

livaţiei românești. Umblând dintr'un colț într'altul, rectificând greșuri 

de demult, modelând o cugetare chinuită de tipare streine, împriete- 

nindu-vă cu patrimoniul Latinităţii, veți trece, sărmani exilați ai cu- 

getului străbun, printrun curs de pedagogie națională, pe cât de 

tardiv pe atât de folositor... De sigur, pe urma acestei călătorii, ale 

cărei imagini cantr'un vârtej de caleidoscop se vor desprinde fugare, 

dragostea voastră de neam va câștiga în adâncime și din fărâmiturile 

nevăzute ale tuturor clipelor, dintrun fior din munţii Neamţului, din - 
liniştea umedă a unui schit bizantin, ori dintro glumă aruncată în 

treacăt în vre-un sat din Mehedinţi, se va înfiripa o zestre nouă în 

minţile voastre cu consecințe simţite pentru orientările zilelor de 

mâine şi de sigur cu reale binefaceri pentru consolidarea interioară - 
a României... , 

In ori-ce caz din acest voiaj de studii veți reveni la Cluj mai 
potoliți, mai gânditori și cu mai multă economie de cuvânt când va 
veni vorba să preţuiți valorile... 

%* 
x 


Suntem oameni însă, roși și de patimi mici, alături de simță- 
mintele mari. | 

Pe lângă această bucurie impersonală, deci, de-a vedea- readuși 
în apele strămoșești o seamă de oaspeți postumi, noi ne îngăduim și 
satisfacția mai. pozitivâ pe care ne-o inspiră ideia că opinia' publică 
va avea ocazia să cunoască de aproape pe domnii dela Cluj. 

Se sfarmă legenda menajată în mod meschin vreme îndelungă 
i lumea va fi pusă în fața realităţii. Luând contactul în diverse puncte 
ale țării cu toți câți aşteaptă o soluție a nevoilor curente, acești dru- 
meți. vor trebui să vorbească, să-și spuie păsul lor şi să-și  desfacă 
bagajul intelectual. De-acum sa isprăvit cu rețetele siimpliste ale agi- 
taţiilor din Ardeal, a căror retorică -lapidară se mulțumea cu câteva 
înjurături triviale la adresa veneticilor din vechiul Regat 'și prin sbi- 
ciuirea celor mai josnice instincte succesul era asigurat... Capitolul 
acesta al paupertății de spirit e încheiat de-acum. Auditoriul ceł nou 
e. mai exigent. După o așa de lungă imobilitate a minţii această gim- 
nastică cerebrală va fi însă cam penibilă pe seama unor presumțioşi 
mandarini de provincie, pe care până deunăzi nu i-am ştiut câtuși de 
puțin posedați de demonul creaţiunii... S i ar 

lată, astfel, cum după orbecăiri lungi și dureroase orizontul 
frământărilor. noastre politice se limpezește, nota de aventură dispare 
de pe arenă și tendinţa de echilibru pune cu încetul pe toți oamenii 
„la locul care li se cuvine. i a 

„ “Toate aceste şi-au pornit procesul de elucidare pe urma recentei 

întruniri din culoarea de albastru. De-aceia, bucură-te cetăţene Chiriţă, 
şi bun la. inimă cum te-am știut totdeauna, nu te supăra când vezi 
că ne veselim şi noi. : n 

Cine ştie? Te pomenești că ne pică și nouă câte ceva după 
cununia asta. . . OCTAVIAN GOGA 

“Atitudinea partidului poporului 


Girerde din București sunt pline în Melk din urmă de fel de 
fel de ştiri contradictorii asupra acțiunii opoziţiei. Şi cum partidul po- 
porului este principalul partid de opoziţie, care a guvernat și va mai 
guverna în curând, firește, că în jurul acestui partid se crează cele 
mai multe legende, unele favorabile. și altele dușmănoase; după cum 
sunt oficinele din care pornesc. 

Presa noastră e așa, încât îmi închipui. că opinia publică nu mai 
cere să i se desmintă știrile falşe cu tendințe de ponegrire. Cetitorul 
obișnuit cu astiel de intrigi străvezii le clasează EpEgE și. trece la or- 
dinea zilei. 

Povestea cu înțelegerea încheiată între generalul Averescu și d. 
IL L C. Brătianu, în vederea unui aranjament al succesiunei: la guvern, 
cred că a fost tot atât de mult luată în serios de către public, pe cât 
de deştepţi au: fost Honigmanii cari au pus-o în circulaţie. Oricine 
cunoaște caracterul neînduplecat al fostului prim ministru și orgoliul 
actualului şei al „Buvernulul, îşi dă seama că un aranjament. de această 
categorie nu poäte să intervie între acești doi oameni. Generalul Ave- 
rescu, cel puţin, e destul de păţit în acest sens, ca să-și dea seama 
că. de astă dată trebuie să înlăture chiar și cea mai mică aparenţă 
care i-ar putea atrage ponosul.că ajutorul liberalilor a avut. vrun rol 
la impunerea d-sale în fruntea țării. Destul de mult i-au fost răstăl- 
măcite intenţiile şi demnitatea politică, cu -prilejul trecutei guvernări, 
ca acum să sè mai “lase tras în cursa unei -perfide „bunăvoinţi 
dăunătoare partidului d-sale. i 

In rândul trecut sa putut acredita- svonul că: generalul Averescu 
a fost adus la guvern de către d. 1. I. C. Brătianu, când toată lumea 
simțea și știa că el venea cerut cu insistență de întreaga țară. Astăzi 
nu seva mai putea acest lucru. : Liberalii nu vor mai avea ocazia să-şi 
„dea aierele .de proteguitori ai unui partid destul de puternic şi destul 
de înrădăcinat ca să-și tăurească singur destinele. Măsurile cuvenite 
au fost luate. Și cea mai importantă măsură este intransigenta cu care 

duce lupta partidul poporului împotriva actualului guvern. Toate ce- 
lelalte partide au avut eclipse și exagerări fără rost. Numai generalul 
Averescu și-a urmat neschimbat linia de conduită, calm și sigur 
de izbândă. . | | , . 

Dar mai este o probă că partidul poporului nu are și nu poate 
să aibă nici o legătură de cumetrie cu liberalii. Această probă ne-o 
- furnizează cele două partide de opoziţie, țărănist și național, cari, abia 
sosit d. general Averescu săptămâna trecută la București, s'au și grăbit 
să-i solicite înaltul sprijin în vederea luptei ce o duc și ele, cu șanse 
incomparabil mai slabe, împotriva guvernului. Ar fi venit 'aceste par- 
tide să-l roage pe d. general Averescu ca să le ajute, dacă ele ar fi 
avut credința că șeful partidului poporului și-a aranjat succesiunea cu 
dl. |. Brătianu? Evident, că nu. Și-ar mai fi avut nevoie d. generat 
Averescu de o acțiune comună cu celelalte partide de opoziţie, în cazul ` 
că s'a înțeles înainte cu liberalii? Răspunsul e clar. Partidul poporului 
umblă pe picioarele proprii, refuzând cu mândrie orice' apropiere a 
adversarilor imediați și acordând cu generozitate sprijinul său năpăs-" 
tuiților adversari de ieri și, de sigur și de 'mâine, cari nu prezintă as- 
făzi cel puţin, prin greșelile și lipsa ior de seriozitate politică, un in- 
teres prea mare din punctul de vedere al scopurilor înalte pe cari le 
urmărește generalul Averescu. = a 

Dar dacă știrile falşe cu intenții de ponegrire nu mai trebuie să: 
fie desmințite, atunci acele falșe cu intenții de laudă, trebuie în orice 
caz explicate, pentru a nu produce o zăpăceală în rândurile oame= 
nilor doritori de a-și face opiniile politice răzimați pe realități. 


E i 
* * 


Partidul poporului a primit să stea de vorbă cu celelalte partide ` 
de opoziție. Eu nu cunosc detaliile conversațiilor dintre d-nii general 
Averescu, dr. N. Lupu. și Iuliu Maniu. Și chiar dacă le-aş cunoaște 
cred că ele nu interesează marele public. Ceeace însă pot să afirm, 
în plină cunoștință de cauză, e 'că generalul Averescu, pentru a orienta 
cât mai bine opinia publică asupra gravelor stări politice de astăzi, 
rezultate din guvernarea liberală, a acceptat ideia unui manifest co- 
mun către țară, care să peceţluiască opera partidului liberal. Atât şi 
nimic mai mult. Despre o eventuală colaborare de altă categorie nici 
vorbă nu a fost. Nici măcar despre o, colaborare în opoziţie. Fiecare 
partid, indiferent dacă acest manifest se produce sau nu, îşi va duce 
lupta în mod paralel ṣi nici de cum cot la cât. Aceasta, fiindcă fie- 
câte. partid reprezintă, pentru moment cel puţin, tendințe politice cu 
totul. opuse. Partidul poporului, de pildă, nu poate să admită ideia 
unei răsturnări a actualului guvern prin lupte de stradă, cum poate . 
că ar fi dispuşi să dacă cei din partidul țărănesc. De asemenea acest 
partid nu poate să se angajeze, cum a făcut partidul național, la de- . 
claraţii absolut categorice împâtriva constituției pe' care eventual vor 

vota=o liberalii. Regele, semnând această constituţie, sar găsi față în 
față cu 'pățtidele de opoziție, ceeace e absurd și nepatriotic.. l 

`, Vedeţi deci, că despre un „bloc“'al opoziției nu putem să vorbint 
„în astfel de condițiuni, și că ziarele, din București sau sunt rău in- 

formate” când trâmbiţă aceasta, sau, nu-și dau seama de valoarea vor-: 
belor, sáu sunt de rea credinţă. _-- - 

© ` Și dacă nu există un „bloc“ al opoziţiei în vederea acţiunii de 
„ răsturnare a guvernului, cu atât mai puţin poate să se realizeze acest: 
„bloc“ cu prilejul viitorului guvern' menit să consolideze țara în urma 
apropiatei plecări a liberalilor. Generalul Averescu a mai făcut „bloc“ 
odată și ce a păţit atunci ştie toată lumea. Oare numai d-sa să nu-și 
aducă aminte? Imprejurările noastre politice sunt încă atât de puţin 
suscepțibile așa numitelor „blocuri“ încât nici un bărbat de stat roi 
mân nu se poate gândi încă multă vreme înainte decât la guvernări 
unitare, sprijinite pe partide bine disciplinate, conduse de o singură. |. 
mână, care să nu ezite în mișcările repezi ice trebuie să facă. 

„+ Principiul generalului Averescu, întru. cât va mai fi fost nevoie 
să-l expună cu prilejul recentelor convorbiri dnilor dr. N. Lupu și 
luliu Maniu, a trebuit să fie mai ales sub acest raport, limpede. Gu- 
vern de colaborare? Nici odată! Fuziune, da, primesc. Intraţi în par- 
` Hidul poporului şi vom: guverna împreună... 

Toate aceste adevăruri ţin să le spun cu o cruzime pe care eu 
am socotit-o totdeauna. necesară în astfel de împrejurări. Și le mai 
spun fiindcă ştiu că în Ardeal lumea, neobișnuită să pătrundă în 
mecanismul vieţii politice, se lasă ușor condusă de iluzii și aparențe: 
MEn create de oamenii interesați. - 

u, din conversațiile ultime ale generalului Averescu cu partidul. 
național și cel țărănesc nu-și închipuie c neva că se pot: făuri visări, 
de colaborare, care să îngăduie existența în forma de astăzi a parti- 
dului naţional. Generalul Averescu e atât. de intransigent în această 
materie, încât, dacă Sar pune problema, mai bucuros renunță la gu- 
vern, decât să-și sacrifice ideile central ale partidului său. | 

Știu că aceste constatări nu au darul să placă .multor oameni 
din partidul național. Dar ele au darul să-i lămurească. Și acestiucru 
e mai important. m oi | 

MS a 
* se 


Astfel fiind situaţia, vă întreb. dacă nu se vor găsi mulți mem- 
bri ai partidiilui național cari să-și dea seama de, realitate şi să-și 
cumpănească interesele politice mai bine. decât până acum? In defi- 
nitiv ce urmăresc d-nealor de atâţia ani, de când oscilează între dife- 
ritele partide ale ţării, fără 'o ţintă precisă, fără o linie bine. determi- 
nată ? Urde- vreu să ajungă? Au fost cu țărăniștii! S'au despărțit. Au 
tratat cu liberalii. Sau vrăjmăşit. Au hulit partidul poporului. Acum 
cer acțiune comună. Dar mai e posibilă o astfel de viață a olande- 
zului sburător? 

i când spun aceste nu mă gândesc, la așa numiții pei, Ei o 
duc destul de bine. Și se vede că imprecizia aceasta le priește 
«deoarece, fără să-și asume vr'odată răspunderea, se bălăbănesc în á- 
pele politicii cu o voluptate care nu-i costă nimic. Dar cei mulți? A- 
ceia cari nu dau interview-uri și nu se plimbă în automobile somptu- 
oase între Cluj și Bucureşti? Aceia cari nu beau ceaiuri politice cu 
toate partidele? Preoții, învățătorii și oamenii harnici din. provincie. 
Ei ce zic? Mai pot ei să tolereze această horă tembelă de diletanți a 
` conducătorilor lor? aa i AP 
Mă întreb şi aș fi curios 'să aflu răspunsul lor. Toate aceste 
voiajuri politice ale „sutei“ se fac doar pe pielea lor, căci ei sunt ` 
gontribuabilii politici, iar ceilalți profitorii. Vor mai aștepta oare acești 
oameni un nou prilej de desiluzii? Să-l aștepte, căci de data aceasta ` 
eu cred că vor fi definitive. Viaţa noastră politică, având în vedere 
căderea liberalilor, trece printr'o grea criză, din Care un partid 
politic cel puţin va trebui să moară. Țara nu suportă prea multe. Și 
acest partid condamnat, mai mult ca sigur că e partidul național. A- 
titudinea calmă și hotărâtă a partidului poporului proiețeşte acest 
eveniment destul de apropiat. 


EUGEN GOGA 

Tragedia. oznului 


TABLOUL XIV. 


(Regiune acoperită de zăpadă, fără arbori. Soarele se vede printre sdrențele 
de nori, roșu, ca un glob fără raze. Printre cetini şi brădui pitici în față un bordei 
de eschimoşi. Adam, un inoșneag cu totul frânt, coboară de: pe deal răzimat de 


toiag împreună cu Lucifer. ) 
f ADAM A 

Când sa sfârși pustiul de zăpadă 

Din care ochii morții ne :pândesc ?. 

De pasul nostru — abia dacă tresare ` 
Vre-o focă doar şin apă se asvârle: 

Și plantele au obosit să lupte, 

Corcit mai vezi de printre muşchi vre-un luger, 
lar luna roşă licăreşten ceafă, 

Ca întro criptă lampa unui mort. 

Mă poartă tu la palmierii'n floare, 

Mă du în -țări cu soare și miresme, 

Acolo unde sufletul de om 

Sa ridicat la conștiința Jorții... 

LUCIFER 

Acolo suntem. Globul 'ăst de. sânge 

Ji-e soarele., Ecuatorul i-aici. 

Știința ta. n- -a biruit ursita: 

ADAM. 

Grozavă lume, — bună di murit? 
„Nu-mi pare rău de câte las în urmă. 

Ah, Lucifer ! Eu; ce-üm` veghiat odată, 

La leagănul uitat al omenirii, 

Eu ce-am văzut speranțele dintrinsul, 
Ostaș bătrân purtat în lupte mari, 

Cum stau acum la groapa -uriaşă,  - 

Pe cari azi, drept .giulgiu, mortuar, : - 
Aruncăn pripă firea milostiv, . 

Întâiul om și cel din urmăn lume, 

Aș vrea să știu cum neamul mi s'a stins 2 
In luptă mândră, nobilă și mare, 

Ori nevoiaș, căzând din treaptăn treaptă, 
di ci de plânsul meu nevrednic ? 


LUCIFER 


Jii mult, văd eu, la duhul tău ascuns, 
Cum tu numești cu graiul tău puterea, 

Care-ţi palpită sângele din piept 
Si-ti mână merswn drum spre ideal! 
Dar de ce vrei să stai drept mărturie 
Chiar însuţi tu la patul tău de moarte? 
De ce-ai dori să cumpânim socoata 
Pe care-o faci azi fără de stăpân ? 
Indemnurile dragostei de viață 
se mprăștie de frigurile tale 
Și nu mai știi ce-a fost în adevăr... 
lar vaierul celui din urmă sbucium 
d-un val de râs asupra luptei noastre... 
| ADAM 
De ce atunci, eu n'am căzut de sus, 
Când mai aveam şi sufletul şi forța, 
Decât s'ascult eu însumi necrologul 
Pe care-un duh nepăsător mi-i spune, 
Pe-al cărui suflet pururea străin, 
Nici viforul, nici moartea mea. nu-l doare. 
LUCIFER 
Văd tagma ta în lacrima ce-o verși, 
Acum când treci din'ceață la trezire 
Și dela vis la adevăr curat. 
Dar fii pe pace, neamul nuți-e mort. 
Te uifaici sălașul unut om, - 
Stăpânul iat în poartă ni arată... 
(Din colibă se ivește un eschimos, pregătit pentru vânătoarea de foce) 


g ADAM 
Ast monsiru-af fi, nătângă 'stârpitură, 
- Moștenitor măririi mele stinse? ` ` 
De ce-l dduci în fața mea, Lucifer? 
Lasă-mi amarul, fine-fi mângâierea ! 
ESCHIMOSUL 
Deci tot mai sunt 'deasupra Dumnezei ? 
In fața mea s'au coborât aievea... 
Dar, cine știe, sunt ei buni ori răi? 
S'o iau la fugă, tot e mai cuminte. 
(Vrea să se retragă.) 
* LUCIFER 
O vorbă, stai! 
„ESCHIMOSUL 
(Se proșterne.) 
r Indură-te de. mine ! . 
Am Să-ţi jertfesc chiar foca cea dintâi 
Pe care-o prind, — dar nu mă prăpădi! 

LUCIFER 
Nu te 'nfeleg! Ce drept ai tu la Jocă, 
Cu viață ei pe-a ta să ţi-o. răscumperi ? 
| : ESCHIMOSUL | 
Mai tare sunt... Și văd în jur de mine, 
Cum peștele pe vierme îl răpune, 
Pe pere Joca şi pe focă eu... 
„LUCIFER 
lar duhul sfânt cu tine se hrăneşte... 
ESCHIMOSUL 
o ştiu, o ştiu... dar vremea măsurată, 
Ce mi s'a dat din milă s'o trăiesc, | 
Mi-o cumpăr eu cu jertfe mari de sânge. 
ADAM 
Ce gând pitic... 
LUCIFER 
Tu altfel ai făcut? 
Atâta-i doar deosebirea voastră, 
Că dânsul foce a adus drept jertfă, 
Când tu cu oameni îi sfinfeai altarul 
Lui Dumnezeu, pe care l-ai zidit 
În chipul tău, — lucrând şi el la fel... 
ESCHIMOSUL i 
Te-ai supărat şi eu pricep de ce... 
Cam îndrăznit de jale să mă plâng 
La domnul bun.al soarelui, acela 
Ce daruri dă și nu cere răsplată . 
Și care, — spun poveștile bătrâne, — 
Sn fara asta el a poruncit.. 
Vai, iartă-mă, îl blestem azi pe veci! 
ADAM 


Te uită Doamne-o clipă și roşeşte 
De scârbæn care omul a. ajuns, 
Făptura ta măiastrà ! 


ESCHIMOSUL 
- Soțul tău . 
E amărât din pricină de foame? 
LUCIFER 
Fiindcă nu-i flămând e supărat. 
ADAM l 
Nepotrivite. glume fără rost... 
LUCIFER 
E adevăr, nu glume, ce vorbesc. 

Credința ta-i a omului sătul, - 

lar soțul tău se'nfățişază, bietul, 

Cu logica stomacului flămând. 

“Cu argumenta nu vă biruiţi, 

Dar vă&nțelegeți grabnic, dacă tu 
Vei flămânzi, ori dânsul a mâncat... - 
Așa-i, aşa-i, ori cum o învârtești, 

- E cea dintâie bestia în voi, . 
Și-abia atunci când ea s'a potolit 
Apare omul, plin de. melc 

Și nunțelege rosturile. lui.. 


ADAM 


Cu vorba ta te potrivesţi, Lucifer, 
Când tot ce-i sfânt îmi prăvălești în pige: 
Un Japt măreț, ori-ce ideie sfântă, 
N-ar fi, cum zici, decât o'nfiripare 
Din aburul bucătăriei noastre, 
Din jocul orb de întâmplări răzlețe 
Cen drumul lor pornesc și se înfrână 
De legile materiei vulgare ? 
LUCIFER 
E altfel oare? Crezi că Leonida, 
Ar fi murit vr'odat la Termopile, 
Dacă în loc de zeama lui cea neagră 
Care-l hrănea'n republica spartană 
Cea Jără bani, —- în vila lui Lucul 
Ar fi sorbit beţia voluptății 
Din câte vrăji cunoaşte Orientul? 
Ori de grăbea la Porcia acasă 
Să-și poposească neodihna luptei 
La sânul ei, în lenea dup'amiezii, 
Crezi că murea viteazul Brut în 'spadă ? 
Nu vezi cum cresc virtutea şi păcatul? . 
Din mucegai se înfiripă unul, 
Jaralta naşte'n dorul de lumină, 
Și răsădite'n vremile târzii 
Își moştenesc și forma şi credința... 
Câţi nu și-au zis cau încheiat cu lumea 
Srn jalea lor s'au spânzurat de-o creangă, 
Dar desfăcuți de-o mână nedorită, 
La cea dintii atingere-a vieții 
Işi uită&n pripă vechea socoteală... 
Hunigde doar, de nu venea pe lume 
In fara lui, și dacă 'ntâmplător - 
Umilă umbr&n șatra unui negru 
I-i tremura pe leagăn: ce-ar fi fost, 
Ce s'alegea eroul mare-al crucii? 

Ori, spune, Luther papă să fi fost 
Și papa Leo dascăl ia catedră; 
Făcea reforme-acesta, cine ştie ? 
Și blestemă amarnic celălalt?.... 
Napoleon, de nu-i gătea cărarea 
Cu val de sânge-un neam plin de mândrie, 
Intro cazarmă proastă s'ar fi stins... 
| ADAM 
(Inchizând gura lui Lucifer.) 
Destul, destul... Povestea ta întreagă, 
Imi pare-atât de simplă și de dreaptă, 
Dar cu atât mi-e paguba mai mare. i 
Pe proști îi mint credințele deşerte, 
Pe-acei ce nu simt sufletul cum bate 
Și mișcă&n toate lucrurile noostre.. . 
Dar cei mai buni și-ar înțelege -frații, 
De war fi jrânți denvățătura ta! 
LUCIFER 
Vorbeşte deci cu soțul tău! Nu strică, 
Să fe cunoşti cât mai de-aproape însuţi. 
ADAM 
Mulţi mai tânjiți pe plaiurile astea? 
ESCHIMOSUL 
-Da, mulți ! Mai mulți decât aș fi în stare 
- Pe degete să socotesc. E drept, 
“Căn jurul meu mi-am prăpâdit vecinii, 
Dar în zadar, căci alții noi răsar... 
Și ce puține-s focele acum... 
Fă tu, fă. azi, de ești un Dumnezeu, 
Mai multe foce, oameni mai puțini ! 
i ADAM 
Mi-a fost destul, vin să plecăm Lucifer ! 
LUCIFER 
Dar să-i vedem nevasta cel puţin. 
ADAM 
Nu vreau s'o văd, căci un bărbat căzut 
E pururea un chip de scârbă, dar 
Numai dispreţ trezeșten piept. Femeia, 
Ast vis etern şi drag al poeziei, 
Când a căzut i-o fiară ce'ngrozește ! 
Nu vreau so văd! Vin să grăbim: de aici... 
(Lucifer, trăgând încet pe Adam spre bordei, sparge ușa și în prag se ivesțe 
Eva, nevasta eschimosului. Adam stă încremenit şi se. miră.) 
LUCIFER 
Cum, mo mai ştii? E cunoștință veche... 
Cuprinde-o'n braţe, căci sărmanul om 

Se supără grozav, de nu-i cinstești 
In felul ăst obișnuit soţia... 
ADAM 
Cum s'o. cuprind, eu ce-am ținut în braţe 
Pe-Aspasia ? Doar licărind abia 
li mai revăd figura, dar se pare 
Că s'a schimbat subt ploaia de săruturi 
In animal! 
l l ESCHIMOSUL 
(Intrând în bordei.) 
Nevastă, avem oaspeţi ! ` 
Primește- ni-i ! 
(Eva se aruncă la sânul lui Adam şi-l trage în bordei.) 


EVA 
Bine-ai venit, străine ! 


ADAM 
(Desfăcându-se.) 

Vai, ajutor, Lucifer? Să plecăm ! 
Coboară-mă din viitor acasă ! 
Să nu mai văd ce crudă-mi este soarta 
Și lupta sfearpă! Vreau să mă gândesc, 
Mai lupt ori ba cu voia Lui de sus? 

LUCIFER 
Sfârşit e visul... Te trezesc Adame! 

OCTA VIAN GOGA 

Lichidarea partidelor regionale 


Fericitul eveniment politic sa desfășurat potrivit unei ticluite 
„puneri în scenă“, destinată să scoată la iveală, într'o solemnă atmos- 
feră de tămâieri "reciproce, acest nou succes intern al d-lui lon |. C. 
Brătianu. Silueta incertă a d-lui Inculeț s'a ivit pentru câteva momente 
la tribuna Camerei, şi după un infermezzo de specific scandal țărănist, 
vorba mieroasă a fostului președinte de republică dela Chișineu a 
anunțat contopirea sa irevocabilă în cadrele atât de primitoare ale par- 
tidului liberal. Partea doua a programului a fost complectată apoi de 
apariţia incoloră a d-lui Iancu Nistor dela Cernăuţi, care, cu obișnuita 
sa frazeologie lipsită de orice vigoare, a repetat mecanic acelaş cuplet, 
de data aceasta în mijlocul unei desăvârșite și somnolente indiferenţe: 
în Bucovina nu sunt țărăniști. Bineînţeles patronul celor două mărimi 
provinciale, sa ridicat la rândul său de pe banca ministerială schițând 
vreo două-trei ondulări de cădelniță deasupra fericitei alianțe. Lucru- 
rile au reintrat apoi în normal (după o inoportună şi vulgară discuție 
asupra rolului pe care la avut armata română în Basarabia, la 1918) 
— pecetluindu-se astfel printro formalitate seacă, o stare de lucruri 
prea cunoscută tuturora. 

Intr'adevăr, această proaspătă cununie politică n'a fost o surpriză 
pentru nimeni. D-nul Inculeţ se statornicise de multă vreme prin 
preajma partidului liberal, după acel stagiu de probă îndeplinit în toate 
guvernele cari s'au perindat la cârma ţării din Martie 1918 şi până 
astăzi, — cu singura excepție a guvernului de o lună a lui Tache lo- 
nescu, — și poate ar mai fi stat încă pe gânduri, în fața pasului de- 
finitiv, dacă nu se ridica la orizont concurența d-lui dr. Ciugureanu, 
care-și valorifica tot mai insistent drepturile sale de cel mai vechi li- 
' beral dintre Prut și Nistru. Sfârșind obositorul său ocol în jurul tutu- 
ror partidelor din vechiul Regat, față de care a preferat să aplice 

rețeta mai practică a „colaborărei“ decât aceia a „pertractărilor“, d-nul 
Inculeţ și-a încheiat lunga sa explorare întorcându-se din nou lângă 
d-nul |. I. C. Brătianu. Bărbat cu mult simț al realitățitor,: actualul mi- 
nistru al Basarabiei a socotit că repetarea aceleiași :călătorii politice, 
în condițiuni schimbate, e oarecum riscată, și. a ancorat cu. nădejde 
încă de acum un an. la malurile „Băncei românești“. Nu- se poate 
spune, deci, că mult umblat sa corabie a intrat abia acum- în -portul 
unde se adăpostește... Cât despre d-nul Nistor, cunoscute fiind înduio- 
şătoarele legături sufleteşti pe care le-a întreținut: totdeauna cu d-nul 
Al. Constantinescu, manifestarea sa publică'de acum ne-ar: îndreptăţi 
cel mult mirarea, că eminentul șef al d-lui. Rotică a întârziat atât de 
mult până să înainteze petiția sa de înscriere'într'un club, în care in- 
trase de. mult prin poarta din dos... :- 050 Ei e, 

Privind însă faptul în adevărata lui: lumină, nimic; nu ne împie- 
dică să-i prețuim însemnătatea și să-i măsurăm urmările.: | 

Inscrierea d-lui Inculeţ în partidul liberal :nu aduce: acestuia din 
urmă nici vreun deosebit aport electoral, și nici strălucirea vreunei 
distinse personalități. D-nul Inculeț a dat, cel mult, în câteva rânduri, 
netăgăduite dovezi de dibăcie parlamentară, fiind totdeauna gata, când 
e strâns cu ușa, să istorisească auditorilor săi, surâzător și sfătos, cine 
ştie ce amuzantă poveste moldovenească. Dar atât, și nimic mai mult. 
ar așa numitul partid țărănesc din Basarabia, pe care :cel puţin patru 
fracțiuni diferite se întrec astăzi să-l reprezinte în mod exclusiv s'a 
tot fărămițat necontenit de trei ani încoace, așa.încât părăsit de ma- 
rea majoritate a partizanilor săi de odinioară din „Sfatul Țărei“, d-nul 
Inculeț aduce în casa liberală o zestre: foarte sfârticată și un -prestigiu 
personal din care mau mai rămas decât câteva ecouri întârziate... Și 
nici d-nul Al. Constantinescu n'a fost mai norocos în Bucovina. D-nul 
Nistor, deși a deținut importanta sa poziție provincială aproape subt 
tot atâtea guverne ca și d-nul Inculeţ, nu s'a înfățișat, în decursul ac- 
tivităţei sale de până acum, măcar subt aspectul unei utile medio- 
crități locale. Mărginindu-se la un rol strict decorativ, și acela foarte 
şters, fără intervenţii creatoare, cruțându-şi până și modestele sale ca- 
lităţi intelectuale, actualul ministru al Bucovinei ma oprit nicicând 
atenţia opiniei din ţară asupra vreuneia din manifestările sale publice. 
Slab câștig, deci, de amândouă părțile... 

; x i * 

Dar, ar fi să nesocotim înțelesul adevărat al acestui nou triumf 
al ideei de unire, dacă lam privi numai subt unghiul registrelor de 
partizani, și dacă mam cântări aci decât sporul de greutate efectivă 
cu care se prezintă partidul liberal în urma acestor adaosuri. In defi- 
nitiv, socotelile de bucătărie politică sunt foarte puțin interesante, căci 
nu trecerea dintrun partid întraltul a d-lui Inculeţ sau a d-lui Nistor 
poate determina schimbări care să fie înregistrate în altă parte decât 
în coloanele reportajului: de fiecare zi, din gazetele dela București. 
Vrednic de reținut este însă faptul, întradevăr îmbucurător, că asistăm 

însfârşit la o complectă lichidare a partidelor regionale. | 

Ne aducem aminte cât de greu se împrieteneau unii oameni, mai 
ales aici în Ardeal, cu gândul că hotarele provinciale nu mai pot fi 
cauze determinante la înjghebarea partidelor noastre de. guvernământ, 
destinate să răsară din potrivirile. sau deosebirile de credinţe ale ce- 
tățenilor de pe tot teritoriul României întregite. Regionalismul însă, 
care nu e o doctrină politică, ci. antipaticul rezultat 'al unei mentali- 
tăți streine și al unor socoteli egoiste, nu s'a dat uşor bătut. Ce ava- 
lanșe de insulte și ce valuri spumoase de ură sau năpustit, de atunci 
încoace, împotriva acelor. ardeleni cari trăgând la vreme toate conse- 
cințele unităţei noastre naționale realizate, au întemeiat întâiul. nostru 
partid unitar: partidul poporului! Ei wau fost osândiți atât pentru ac- 
tele lor de guvernare, nici pentru preferinţele programatice pe cari le 
manifestau, ci erau înfierați, fără nici o dibăcie de altminteri, ca tră- 
dători primejdioși ai „solidarităței Ardealului“. Partidul național care, . 
din motive foarte puţin doctrinare, voia să se păstreze întreg pentru . 
„a monopoliza cârmuirea exclusivă a acestor ţinuturi, simțea că; i se dă 
o lovitură mortală, de pe urma căreia. nu se va mai putea ridica. Atunci 
a început acea campanie nesăbuită de ațâțare împotriva vechiului Re- 
gat, atunci s'au aruncat acele formule de separatism rezumate în ce- 
„lebra apostrofă: „Ardealul al Ardelenilor“, atunci s'au scăpat acele vorbe 
stupide, fruct ale unui necaz care fură deobicei rațiunea: — „Era mai 
bine în Ungaria!“ Caracteristic fenomen de antagonism psihologic, cu 
cât mersul neîndurător al evenimentelor grăbea sfârșitul fatal al gru- 
părilor politice provinciale, cu atât regionalismul, ca stare sufletească, 
se înfigea mai adânc în rândurile unor anumiți conducători dela noi... 

Acum însă, după trei ani, înregistrăm cu mulțumire că principiul 
atât de hulit a învins pe toată linia. Deunăzi, partidul național din 
Ardeal, văzând cu ochii cum e destinat pieirii dacă stăruește în izo- 
larea sa, sa aruncat în vâltoarea largă a. luptei politice din ţara în- 
treagă, a trecut Predealul, și sa unit, — sincer sau numai de formă 
nu ne interesează în momentul acesta, — cu resturile vechiului partid 
conservator. Astăzi, alte două grupări. regionale, una din Bucovina, alta 
din Basarabia, au fost împinse de necesități bine simțite, să se to- 
pească laolaltă cu partidul liberal.. Astfel, în momentul: de față, ma mai 
rămas, pe teritoriul României întregite nicio asociație politică cu ca- 
racter provincial. Normalitatea a învins pretutindeni, înlăturând sfor- 
țările interesate ale unora și înfrângând resturile anacronice de jude- 
cată înstrăinată, ale altora. Edificiul de curând închegat al statului 
român nu putea să suporte aceste bariere așezate de-acurmezișul pro- 
priului său organism, căci ele sugrumau libera circulație a energiilor 
sale de pretutindeni; structura lui omogenă, așa cum nu este aceea a 
niciunei alte țări răsărite din moștenirea Austro-Ungariei, impunea dela 
sine formarea partidelor politice unitare, cari întinse dela un .hotar la 
altul al ţărei, aveau să oglindească în așezarea lor o perfectă și reală 
armonie de vederi a fraţilor de acelaș sânge, strânși însfârșit. laolaltă 
în cadrele unui stat stăpân pe soarta sa. Intre aceste partide. politice 
astfel închegate se pot ivi. diferențieri scoase la lumină de soluționarea 
problemelor cari se pun în opera de guvernare, în niciun caz însă îm- 

prejurarea că cineva e dela Vaslui sau dela Șimleu nu mai coustituie 
o piedecă de neînvins pentru o tovărășie sinceră și durabilă subt:. 
steagul aceloraș rânduri. p 

* i * 

Cei cari 'au pătruns aceste adevăruri, realizându-le cu ho- 
tărire încă. de acum trei ani, găsesc o satisfacție deplină pentru toate 
injuriile îngrămădite asupra lor. După trei ani, indignații de ieri, vin 
să calce, întârziați, pe acelaș drum. Atât numai că: no fac: de: bună 
voie, şi nici din convingere, ci siliți, torturați și înfrânți “de împreju- 
râri. Aceasta scade oarecum 'din valoarea” morală a „fuziunilor“ să- 
vârşite în ultima vreme, căci, dacă e adevărat cum spune : Cronicarul 

` cà nu sunt vremile subt cârma omului, ci bietul bm' subt vremi, cu atât 

ymai mare laudă se cuvine aceluia care nu. se răsboiește fără minte cu 
vremile, ci, adâncindu-le: înțelesul, le urmează mai "'nainte ca aspra 
lor constrângere să-i aducă la realitate. Ceeace însemnează că niciuna 
din 'socotelile politice nu pot să mai reușească, atâta vreme cât ele 
nu -sunt în armonie cu desfășurarea firească a evenimentelor. Uitimul 
gest săvârșit de d-nii Inculeţ şi Nistor, al căror rost regional a fost 
sacrificat partidului liberal, ar fi să slujească drept. avertisment. celor 
ce mi cred, poate, că unele aranjamente, de oportunitate vor reuşi să 
ne arunce din nou cu câţiva ani în urmă, înstăpânind pentru a doua 
oară sistemul târgurilor dela provincie ia alta, jertfindu-se principiul 
biruitor acum pe tot frontul, al formelor politice plămădite din aluatul 
sufletesc frământat de oameni din toate provinciile, adunaţi laolaltă pe 
temeiul unor convingeri comune. lată singurul chiag care întradevăr 
poate să dea naștere unor viguroase. instrumente de guvernare. Restul, 
nu sunt decât soluțiuni hibride de moment, cari pot să ofere cel mult 
un conglomerat artificial cimentat, de elemente disparate, gata să re- 
intre în vârtejul de forțe càri le mână pe fiecare în jurul unor : deo- 
sebite centre de gravitate. 

Lichidarea partidelor regionale e definitivă, şi consecințele logice 
ale -acestui fenomen implacabil nu se mai pot evita. 


ALEXANDRU HODOŞ 

Orașele noastre 


Timişoara 


Capitala Banatului, de -o încântătoare frumuseţe pentru privirile 
aruncate în goana atitomobilului, va constitui, multă vreme încă, una din 
cele mai grele probleme din Ardeal și Banat. In multe privinţe Timișoara 
se aseamănă cu Oradea Mare. Se deosebește doar într'atât, că Oradea 
Mare .e situată în apropierea graniței etnice a românismului, pe câtă 
vreme Timişoara constitue o insulă, încercuită. de jur : împrejur de 
numeroase și puternice sate românești. Și geograficeşte Timişoara 
este situată la fel; ceva mai înspre șes, acolo unde se întâlnesc-. 
liniile de comunicație dinspre munții Ardealului și din- Caraș-Severin. 
Un loc parcă anume sortit să înghită toate avuţiile ce se scurg din 
acest. „Hinterland“ muntos și-bogat. Pe lângă predestinările naturii, a 
mai venit și mâna omenească să niveleze puținele inconveniente ce 
sau întâmpinat. MI: A i 

In adevăr, din vârful Semenicului È al altor uriași și până la 
ultima undă :de coline, 'alcătuirile naturale stau şi astăzi nealterate. 
Doar podoaba le-a fost distrusă, pădurile. Opera umană nu a schimbat, 
sau adaptat nimica. Răzleţele încercări au fost măturate de prăvălirea 
violentă a Timișului și a altor râuri, neputând să tolereze știrbirea 
suveranității lor, la asemenea înălțimi. l ' 

Dar această atotputernicie există numai în munți. Pe măsură ce 
ne apropiem de poalele lor, priveliștea se schimbă și omul învinge 
din ce în ce mai mult natura. E adevărat, că Timișul mai amenință 
din când în când și după cea eşit dn munți, dar nu cu aceiași: 
putere. La Caransebeș, un dig de pământ îi reglementează dârz 
cursul, iar colea, după Lugoj se îmblânzește de-abinelea. Mai mult 
chiar. La Coșteiu, o stavilă îl face să-și verse apa în Begheiu, pentru 
a mână numeroasele uzine din Timișoara. Dela Coșteiu în jos, în 
alvia lui originală, vara, Timișul nu. mai are apă nici să adape vitele, 
sau „să fușie fecele“, cum zice poetul bănățean. Timișul e suveran 
numai la munte! i f 
f * a * ; 

Adevărul acesta este și etnic. Cel puţin în istoria poporului 
nostru. Precum la munte natura nu sufere știrbirea suveranității ei, 
tot așa este de suveran și românul. Din: munţii Mehedinţului şi până 
- la poalele munților bănățeni, marea românească nu a tolerat ancorarea 
stabilă a corăbiilor streine. Forţa românismului sa manifestat cu 
puterea elementară a naturii, măturând violent din cale toate perver- 
tirile ce s'au încercat. Așa se explică faptul, că și coloniștii nemți ™ 
aşezaţi la munte, nu și-au putut păstra ființa lor deosebită. Sus, la 
Weidenthal, nemții trăesc ca și românii din Cornereva: poartă suman, 
mânâncă mălai și brânză, iar coloniștii germani din Moldova-nouă 
poartă opinci şi obiele, ca nimenea din neamul lor. 

Dar am eșit din munți. Ca şi i Tirhișul românul devine tot mai 
puțin rezistent. Alături, de digul imișului din Caransebeș, se ridică 
și digul înfloritor al coloniștilor nemți din Caransebeșul-nou. Feno- 
menul se repetă, se întețește cu-cât înaintezi în josul apei; insulele 
străinilor se înmulțesc cu fiecare fabrică, cu fiecare centru, până când 
românismul, deodată, dă de.o. mare insulă artificială, ce. se chiamă: . 
Timişoara. Aci cursul lui se taie în două, o ocolește. Şi de: aci încolo, 
apa românismului nici nu.se mai îmbină; toată. Se mai întinde alo- 
curea cu câte un braț spre vechea matcă, dar canalurile constuma 
de mâna omenească îl stingheresc. tot mai des. 

Cum a fost Timişoara de demult — noi locuitorii ei de astăzi nu 
prea știm. Ar trebui să consultăm istoria ca să aflăm detalii asupra 

„vieţii. ce s'a desfășurat între zidurile ei, de proporţii grandioase și 
astăzi. Dar scopul” nostru nu este să facem istorie. Pe românul .con- 
„timporan îl interesează inventarul găsit aici la „preluarea imperiului“ 
a pe care — mi-se pare — nici astăzi nu-l cunoaștem îndeajuns. 
ub acest raport ne interesează trecutul apropiat al orașului. - Despre 
trecutul îndepărtat mai face mărturie zidurile vechi și ruginite ale 
cetății, iar în cartierele învecinate pașnicii și ordonații cetățeni ai 
acestora, la căror fire liniştită sar potrivi așa de bine în cadrul zidu- 
rilor. Probabil, că pe vremea când alvia Begheiului nu era încă navi- 
gabilă, ci o întinsă mocirlă cu lanuri de trestie, formând primul cor- 
don de apărare naturală al Cetăţii, strămoșii simpaticilor cetățeni dela 
periferie trăiau în lăuntrul zidurilor. 

Dar a trecut epoca războaielor. Porţile Cetăţii au fost deschise - 
și lăsate fără strajă, deoarece atacurile prin surpriză au încetat. Lumea 
a eşit la larg, dornică de mișcări libere, după o atât de îndelungată 
închisoare. In toate ramurile vieții a început munca febrilă, continua 
și reală, care dă tot farmecul Banatului. 

Pe porțile "întredeschise .a venit și multă lume din afară, dela 
mari îndepărtări, punându-se bazele oraşului de astăzi. Au. venit. și 
mulți misionari streini, reprezentanţi ai luptelor moderne dintre popoare, 
cari după sforțări de abia jumătate de veac au cucerit Cetatea. Ele- 
mentele: de apărare de pe vremuri, încetul cu încetul nici nu sau mai 
întors între zidurile ei, ci au rămas acolo, la larg, în cartierele măr- 
ginaşe, unde îi vedem și astăzi. 

Inlăuntrul zidurilor au luat loc locuitorii de recentă proveniență 
Cu venirea lor s'a introdus și alt spirit, altă atmosferă, altă concepţie 
de viaţă și alte moravuri, toate în cea mai evidentă contradicție cu 
tradițiile locului. O gălăgie infernală, streină de caracterul autohtonilor, 
copleșește orice altă manifestare a orașului. Acești noi veniţi sunt 
misionarii Budapestei, surprinși de evenimente în momentul când,. în- 

*stăpâniți pe Cetate se pregăteau să năvălească şi asupra celorlalte 
cartiere și asupra Banatului, o | 
RI 

Câţi locuitori are Timişoara — nu se ştie. Pulea. de- organizare 
și priceperea administraţiei românești nu să manifestat în această di- 
recție. Sârbii, în scurtul timp cât au stat în Timișoara, primul lucru 

a fost să facă recensământul populaţiunii. După această statistică a 
lor, — făcută probabil în vederea găsirii unor noui argumente. în 
contra noastră, Timișoara număra în 1919: 40,000 de șvabi, 19,000: 
maghiari (pretinşi maghiari), 8000 de români şi 3000 de sârbi. Astăzi 
aceste cifre nici aproximativ nu se pot lua Ne-am sporit şi noi, ro- 
mânii, dar s'au sporit mai ales, streinii. Și sub streini nu înţeleg pe 
cetățenii minoritari, ci pe indezirabilii din Ungaria și Jugo-Slavia, - 
strecurați la noi de inconștiența, sau conștiința vinovată, a organelor 
noastre administrative. Sporul acesta este cu atât mai regretabil, cu 

cât aceștia au venit pregătiți pentru un refugiu veșnic, intrând numai- | 
decât în viața economică a orașului și Banatului. 

Precum stavila artificială opreşte apa Timişului din cursul ei 
natural, tot așa și Cetatea auihilează orice manifestare culturală sau, . 
economică a locuitorilor ei băștinași. Pe unde numai te mişti înlăun- ` 
trul zidurilor ei, pretutindeni trecatul apropiat îţi rânjeşte în faţă. 
Zeci de. cotidiane și publicaţii periodice proslăvesc triumful culturii 
maghiare secondate de variantele aceleiași intențiuni. In realitate, 
numărul maghiarilor nu 'este mai mare ca al românilor. Numai rava- 
giile culturale făcute de ei sunt mari. Intre zidurile Cetăţii, abia de 
mai găsești vreo instituțiune chiar.și de a șvabilor, cu tot numărul lor res- 
pectabil, luat în întregime. Inţeleg instituţiunile nealterate de con- 
curența Budapestei. Cât ne privește pe noi, românii, în Cetate nu 
avem decât palatul unei bănci, căzărmile şi şcoalele, care sunt ale 
statului! 

Aceste două din urmă — cazarma și. școala — te fac să iei 
cunoștință de „preluarea imperiului“. Și una și alta fac sforțări cu 
adevărat laudabile, vrednice de mai multe resultate. Singură ini- 
țiativa particulară este aproape neputincioasă. Aci trebuie ca statul 
să ia și el partea de moștenire ce i-se cuvine. Cu toate acestea, 
temperamentul banăţenilor te face să te legeni uneori în cele mai tranda- 
firii iluzii, participând la vreo serbare națională, sau culturală. Marele 
număr de români, concentrați în Cetate din toate cartierele, îți ofere, 
prin vioiciunea oamenilor, o priveliște din cele mai plăcute. 
Dar această manifestare e înșelătoare, e numai la suprafață. In reali- 
tate ea nu difere de spectacolul horei dela țară cu pitoresca înfăți- 
șare a unei lumi numeroase, care după ce se împrăștie rămâne terenul 
pustiu: de oameni şi de iluzii, După serbare românii se întorc în 
Fabrică, Iosefin, Maicre, Mehală, pentrucă în Cetate ei sunt o popu- 
laţie ... flotantă, de ocazie. Stăpânii sunt alții! 

Pe lângă obstacolele moștenite dela vechiul regim, în calea pro- 
pășirii elementului românesc se ridică numeroase piedici și din parte 
românească. Piedeca cea mai invincibilă este politica, acea plagă na- 
țională, care nu bântue nicăiri cu atâta furie ca în Timișoara. Un singur: 
exemplu. Primăria Timișorii număra întrun timp aproape 500 functio- 
nari (cu cei dela întreprinderile orașului), din cari circa 30 de români. 
Ei bine, cu fiecare schimbare de guvern trebuia să plece și o parte 
din acești 30 de nenorociţi, pentru că blestemul naţional sună, ca nu- 
mai românul să nu aibă parte de stabilitate şi linişte în ţara lui. Nu 

e mirare. deci, că faţă de o asemenea înaltă concepție de stat, politica 
adevărată a Timişorii să o facă Cetatea, aceea lume străină, a cărei 
misiune este să se opună ideii de stat român. Politica Timişorii, și 
chiar a Banatului, nu o facem noi și nici tovarășii noștri de veacuri, 
șvabii, ci misionarii maghiarismului, în fruntea cărora stă... un politi- 


cian român. : 
* a * 


Dar veți întreba: cum se poate să se mai gisas români cari 
fac politică maghiară? Foarte simplu. Pentrucă politica Budapestei în- 
lăuntrul hotarelor țării noastre nu se mai face prin arborarea drape- 
lului tricolor și nici prin cântarea ostentativă a imnului maghiar. Evi- 
dent că, la asemenea roluri nu ar avea curajul nimeni să se preteze. 
Lupta aceasta se dă însă în ascuns, pe teren economic şi ofere avan- 
tagii materiale extraordinare celor ce consimt să o facă. Pentrucă Ce- 
tatea Timişorii difere și ca viață economică. In celelalte cartiere ca 
și în restul Banatului, bogăția este generală, ceeace înseamnă că fie- 
care om are atâta cât îi, trebuește lui și familiei sale. Nu tot. așa în 
Cetate. Aceasta trăește în condiţiile capitalismului american, cu “toate 
însuşirile acestuia arătate de ştiinţa socială: acapararea fără milă, ro- 
birea complectă a celui slab, Sau dacă nu sar îndoi, distrugerea lui. 
Capitalul americanizat, : plasat în cele vreo 50—60 întreprinderi şi con- 
centrat în mâna unui singur om, acesta dă tonul în toate manitestările 
vieții timișorene. În fața atotputerniciei lui se apleacă cu respect toți 
aceia cari vor să- Și câştige un locuşor pe această insulă fermecată. 
Am văzut, nu de mult, cum și toate autoritățile orașului își depun 
omagiile la inaugurarea sediului capitalului americanizat. In corpore, 
întocmai ca la 10 Mai... 

Nici un român nu poate să pătrundă în Cetate decât cu acest 
sacrificiu. Altă cale, cel puţin până acum, nu Sa găsit. Câţiva s'au 
instalat deodată cu administrația românească profitând de zăpăceala 
de o clipă, alţii se strecoară acum, unul câte unul. Azi-mâine, toți cei 
cu „trecut istoric“ vor fi înlăuntrul zidurilor făcându- -şi parte de o 
răsplată materială princiară pentru naționalismul din trecut și de as- 
tăzi. Unii chiar numai pentru cel de- -acuma. Și de ce nu ar face- -0, când de- 
_mocrația românească se împacă așa de ușor, pe neobservate, cu ca- 
pitalismul americanizat şi când sacrificiul ce li se cere este atât de 
neînsemnat... Decât să fugi în rând cu iepurii, mai. bine să-i alungi 
cu câinii. Cu această lozincă, căreia pentru masele neînțelegătoare 
i-sa născocit vorba de „naţionalizarea industriei şi comerțului“, ne 
lasă fruntașii de eri rând pe rând, vâslind de pe uscat pe insulă. 

Românii bănăţeni preferă însă să stea la porțile Cetăţii, în aș- 
teptarea valurilor de energii nealterate ce vor porni încurând de sus, 
dela munte ca prin o revărsare comună să cutropească semeța insulă 
construită dę politica Budapestei. Abia atunci vom putea vorbi de 


* capitala românească. a Banatului. 
P. NEMOIANU 

 Conștiința românească 


In coloanele acestei reviste sa arătat în mai multe rânduri, că 
în timpul din urmă disciplina morală a societății noastre a suferit o 
dureroasă scădere și că pe arena vieţii publice au dat năvală o spuză 
de condotieri mărunți pentru cari suprema religie nu se reduce decât 
la formulele varii ale unor mici interese de bucătărie. Paralel cu 
această penibilă perturbaţie a valorilor morale o incontestabilă dimi- 
nuție cerebrală se: ridică la suprafaţă, trivializând atmosfera și cobo- 
rând la minim controlul inteligenții în trebile obștești. In astfel de 
împrejurări, de sigur, ideia națională, concepţia sănătoasă a unui le- 
gitim egoism de rasă într'o vreme când împrejurul nostru totul e in- 
form și fierbe încă, se destramă din ce în ce și cu încetul se eva- 
porează din sufletul mulțimii. 

Cauzele acestui marasm sunt multiple. E mai întâi, poate, obo- 
seala sufletească pe urma marelui război. Societatea cu nervii ei de- 
sordonați nu-și mai poate disciplină pornirile și nu mai e în stare să 
urmeze preceptele unor dogme. Libertinajul de simţire face să se re- 
verse întrun val tulbure îndemnuri maladive. De-aci indiferența în 
fața binelui şi răului, absența unei susceptibilități morale. In astfel de 
împrejurări, firește, discernământul dispare și nu mai sunt norme care 
să claseze valorile în opinia publică. La aceasta e de adăugat ac- 
țiunea conştientă de dărâmare pe care-o .duc elementele străine în mij- 
locul nostru. Alături de mijloacele oculte care sapă la noi edificiul 
proaspăt al vieţii de stat, presa negustorească este de sigur microbul 
gde căpetenie care propagă disoluția. Otrava cotidiană a unor infuzorii 
anonime pornite să speculeze tiparul contribuie mult la renunţarea 
generală ce se resimte, la unda de descurajare care a început să puie 
stăpânire pe inimi. 

Invinuirea adusă partidelor politice pentru aceasta stare de de- 
presiune e deplasată. Aceste grupări nu fac în definitiv decât să strângă 
în mănunchiu energiile societății așa cum sunt ele, cu toate calitățile 
şi defectele lor. Răul e mai adânc și vindecarea mult mai dificilă. 


* 
* 

In această configurație destul de tristă pentru :conșființa româ- 
nească. Vedem că o reacțiune e pe cale a se produce și Că 'oameni 
înțelegători; manifestând o legitimă îngrijorare încep sa-l deie seama. 
de efectele dezastruoase ale prăbușirilor recente. Organul apărut zilele 
„aceste la Cluj, care poartă. titlul acestor 'rânduri, ne 'dă să înţelegem 
că 'p seamă de intelectuali străini: până astăzi de vălmășagul politicei 
”. militante, au'tresărit și dânșii în fața primejdiei' simţite de noi și sunt 
“gata să înceapă ò vie mișcare pentru -stârpirea răului, . >.. i 

Inițiativa ce s'a luat de a se constitui o „Asociaţie de propa- 
gandă pentru solidaritatea naţională și socială a Românilor“, subt pre- 
zidenţia d-lui N. Iorga, având în vedere luminarea maselor, nu poate: 
fi primită” de noi. decât cu cea mai desăvârşită mulțumire. In mijlocul. 
diverselor consorții de exploatare materială care atentează la punga. 
deaproapelui, pe urma atâtor combinaţii meschine ce-au compromis. 
naționalizarea economică a bietului Ardeal, iată în sfârșit şi-o tovă-: 
rășie care nu.e așezată pe acțiuni și care cere ascultare: în. numele 
unor: preocupări de domeniul abstracțiunii. Că va putea să recruteze 
membrii în adormirea actuală a spiritului public, nu se ştie, mulju- 
mitor rămâne. însă faptul că pericolul e sesizat și fermentul aruncat. 
odată sunt sorți de izbândă pentru curmarea letargiei. o 

In fața organului ce.ni. s'a trimis să ne fie îngăduit a manifesta: 
dela început o dorință. 

Am îi mulțumiți, dacă pe lângă nota -naţională- care-—va- inspira: - 
toate atitudinile, ni s'ar da și-o tendință pronunțat intelectuală, menită. 
să. smulgă pe cetitori din.stârpiciunea care ne-a copleșit și din ba- 
nalitatea -exasperantă a presei de bulevard. O acțiune de lămurire și 
purificare, numai înarmată cu mijloace superioare de gândire poate 
avea garanţii de reușită astăzi când din toate colțurile pândește o- 
rețea bine organizată de frământări ostile. Numele unor distinși pro- 
fesori universitari. din fruntea chemării adresate. publicului sunt o ga- 
ranţie pentru un nivel ridicat și de-aceia noi acordăm mișcării dela. 
început simpatia noastră. 'SENEX 

Fierberea dela Budapesta 


Problema maghiară a făcut acum câteva săptămâni, obiectul unor 
alarmate preocupări în presa noastră dela București, în coloanele că- 
reia sa făcut loc deodată, în.mod brusc, evenimentelor dela. Budapesta, 
„zărite prin lentila măritoare a incidentelor. cari sau petrecut atunci la 
frontieră. Au fost câteva zile de enervată fierbere, în toate gazetele se 
scria despre „atacurile maghiare“ și opinia publică era' aproape ză- 
păcită de zgomotul stârnit în jurul atitudinei provocătoare a vecinilor 
noștri. Superficială cum este de cele mai multe ori, această presă sa 
oprit asupra faptului exact atâta vreme cât direcțiunea ziarului a cre- 
zut că el poate fi menţinut pe răbojul chestiunilor „la ordinea zilei“. 
Odată ce împușcăturile nu s'au.mai auzit la diferite puncte ale fron- 
tierei și ma mai fost vorba de mobilizare parţială, adică imediat ce 
atenția informatorilor zilnici ma mai fost reținută brutal de întâmplări 
supărătoare prin actualitatea. lor acaparantă, sa făcut deodată linişte 
în jurul spaimei din ajun, şi afară de foarte. rare excepțiuni situația 
din Ungaria a fost lăsată la o parte, toate paginile cotidianelor din 
Capitală-fiind acum încărcate cu titluri strigătoare și litere compacte, 
oglindind alte gânduri obsedante: agitaţiile studenţeşti, ocupaţia fran- 
ceză în Ruhr, blocul opoziţiei. 

Cu toate acestea, câtă dreptate a avut directorul „7ărei' Noastre“, 
d. Octavian Goga, examinând problema maghiară subt aspectul ei ăde- 
vărat, desfăcută de impresiunea momentană a unor încăerări între 
grănicerii români şi bandele maghiare. Ceeace se petrece la Buda- 
pesta nu e de natură să ne lase din nou indiferenți, din clipa în care 
cei doi-trei jandarmi unguri nu mai turbură liniştea pichetelor noastre 
dela hotarul apusean. Simptomele cari ar trebui să ne îngrijoreze nu 
pornesc dela periferie spre inima Ungariei, ci dimpotrivă, focarul de 
nelinişte de “unde se răspândesc toate agitaţiile se găsește acolo în 
capitala de pe malurile Dunărei, care s'ar cuveni să ne preocupe mai 
mult decât vremea cât durează ecoul unui foc de pușcă, izolat. 

Scriitorul acestor -rânduri, care a străbătut de curând Europa 
„centrală, are, prin îndeletnicirea lui obișnuită, o situaţie ce nu-i în- 
găduie să se amestece în vălmășagul luptelor politice cari, dealtfel, 
nici nu-l atrag. Dar, ca orice bun român cu privirile larg deschise 


200 
© BCUCIuj 


asupra "soartei -țărei sale, nu poate să nu vadă primejdiile cari. o-În- 
conjoară, şi nu-şi îngăduie huxa! unei “tăceri vinovate. „asupra unor 
adevăruri cari au: nevoie să fie -rostite=-- Am-euprins:cu-aohii mei, fier- 
berea care este la Budapestă și am pămas prokutid surprins, constatând 
că această frământare. vulcanică: a cărei erupțiarie gune poate: fi indi- 
ferentă, nu răscolește aici, nici-o examinare serioasă. a politicei cu care 
România ar trebui să răspuntiă: tuturor acestor ameninţări. 

Știu că pe vremea răsboiului era altfel. Imi aduc aminte, la 
București, în atmosfera atentă a neutralităței, era un obiect de înde- 
letnicire aproape zilnică, discutarea „chestiunijor externe, și judecata 
asupra așezărilor de stat din Europa ` centrală ‘avea grije să cerceteze 
rolul neamului nostru în cadrele zbuciumărilor continentale. Pe atunci, 
în studii, în articole de ziar, în discuţii, în cuvântări, se punea la cântar 
rostul vecinilor cari ne împrejmuiesc, — posibilitatea de a ne aranja 
socotelele cu ei sau tendințele de reciprocă ură:iremediabilă, — adân- 
cindu-se toate resursele noastre pentru a face- față împrejurărilor ho- 
tărâtoare. Incontestabil, privirile. noastre erau. mai adânci pe vremea 
aceea, şi chestiunea existenței naționale a României era luminată pe 
toate laturile ei numeroase. Marea bucurie sentimentală a biruinței a 
întunecat însă toate perspectivele de îngrijorare și, dacă a început să 
se facă de-atunci încoace o. pasionantă.. politică de partid, cu toate 
consecințele îmbelșugate cari răsar din ciocnirea energiilor, a încetat 
în schimb să se maj facă o politică națională., Odată cu întregirea ho- 
tarelor, satisfacția unanimă a ţelurilor câştigate „a acoperit de indul-: 
gență pe toată lumea, pierzând din vedere problemele de naţionalitate 
cari sunt pe teritoriul nostru și întroducând adesea o penibilă miopie 
în raporturile noastre de politică externă. 

Lucrul ar fi, dacă nu scuzabil, până la un punct admisibil, dacă 
dincolo de graniţe mar trăi, aproape în. toate părțile, vecini cari ur- 
măresc cu dinadinsul slăbiciunile noastre, și cări, la rândul lor au 
luat asupră-le rolul de a coordona mereu cu ’ marile evenimente mon- 
diale, acțiunea lor de neîmpăcată dușmănie împotriva noastră. 

Astiel, problema ungurească se ridică tot mai mult la suprafaţă, 
și e profund regretabil că în judecata oamenilor politici dela Bucu- 
rești, unde se vântură cu mare atenţie toate.mizeriile dela Paris, nu 
se ' manifestă o. concentrare permanentă asupra unor frământări mai 
apropiate de noi. Dușmanii noștri pun la cale societăți cari să răsco- 
lească simpatia occidentală pentru cauza „Ungariei. mutilate“ „cumi se 
spune într'o carte a deputatului francez Tisseyre, ţin adunări exaltate 
de ideea revanșei, iar gazetele lor vorbesc un limbaj plin de ame- 
nințări la adresa vecinilor, răscolind o necontenită surescitare publică 
de pe urma căreia a trecut în conștiința tuturora convingerea că Un- 
garia nu mai poate trăi în forma ei de astăzi, și că orice aventură e 
i iuli pentru a scăpa din cercul de fier care o împrejmuiește. 

„Mai rău, nu poate să fie, spun agitatorii iredentei maghiare. 
Totul poate fi încercat, pentrucă nimic nu e de pierdut“. 

In vremea aceasta, gazetele noastre, cuprinse de o inconştiență 

frivolă, păstrează o atitudine de perfectă nepăsare, reproducând din 

când în când ştiri despre starea de spirit și despre intențiile Ungatiei, 
după Gazette. de Prague, Le Figaro sau Manchesteri Guardian. Prin-inter=. 
mediul publiciștilor străini, cari-nu ne sunt toți 'avorabili, trebuie de.. 
pildă să aflăm că Ungaria nu respectă obligaţiile păcei, că nu dezar- . 
mează, că are o armată de 400 mii de oameni, echipată cu furnituri. 
din Austria și Italia, că miniștri guvernului declară în plin Parlament 
că nu vor plăti despăgubirile de răsboi, — și aşa mai departe. Am. 
văzut, în paginele „7drei Noastre“, câteva preţioase corespondențe 
expediate dela Budapesta, de către un -bun cunoscător al lumei poli- 
tice maghiare. Sistemul acesta de informațiuni -proprii nu Pam văzut. 
adoptat de nici-o gazetă zilnică, deși acestea au mult mai bogate re- . 
surse materiale pentru a îndeplini acest indispensabil serviciu de lä- - 
murire -a publicului românesc. O presă normală ar fi trebuit să facă - 
acest lucru demult, trimițând reprezentanţii săi la Budadesta, îndep- | 
linind acolo o minuțioasă și necesară anchetă, privind realitatea prin ` 
proprii ei ochi, — și pornind apoi, cu toată luarea aminte, lao des~ ` 
legare mulțumitoare a haosului maghiar. N'am văzut şi nu ştiu să fi ? 
făcut așa ceva măcar unul din marile noastre organe de publicitate 
cari său revoltat totdeauna când li s'a spus că din tiparul lor respiră 
o atmosferă cu totul antinațională. N'am auzit, deasemeni, să se fi . 
ridicat cineva în Cameră și să facă din problema ungurească, subt 
forma unei interpelări, un obiect de studiu aprofundat, ieșind odată 
“pentru totdeauna din cadrul protestărilor platonice. 
„Sunt oameni politici maghiari, fie că ei trăiesc în Ungaria, fie că ` 
sunt exilați, ca d. Oskar lâszi, cari s'ar arăta gata să gireze o politică 
de realitate, având la bază o sinceră executare a tratatului dela Trianon 
și, deci, stabilirea unor legături normale cu vecinii. Rostul politicei : 
românești în această privință ar fi ca, intrând în legături cu acei |) 
cari sunt expresiunea echilibrată a poporului maghiar, să înlăture . 
acele elemente cari pregătesc necugetata „lovitură“ a revanșei, și să ` 
întindă o mână frățească celor ce sunt gata sá purceadă la o înțele- . 
gere cu noi. Această acțiune pozitivă ar fi văzută cu ochi buni de 
aliații noştrii, și ar fi ajutată, fără. îndoială, de toate țările micei An- 
tante, mulțumite și ele văzând liniștindu-se odată fierberea maghiară. 
Dar pentru aceasta, ar trebui să se înstăpânească la București, cu 
ajutorul tuturor factorilor chemaţi să colaboreze la cercetarea proble- 
mei, o directivă hotărâtă și conștientă spre lămurirea unei situaţiuni 
externe echivoce, cu adânci repercusiuni în viața. noastră. internă. 
Această directivă, no vedem înfiripându-se astăzi nicăeri. Şi cine știe 
dacă mâine, nu va fi prea târziu pentru a urni din loc actualul regim 
care prinde tot mai adânci rădăcini în viaţa Ungariei. Nici interven- 
țiunile chirurgicale, — dar mi-te cele politice, — nau obiceiul să” - 
reuşească dacă. nu sunt făcute la timp. ei 

Viaţa literară 


Cărţile noui 


Cezar Petrescu: Scrisorile unui răzeş — Editura „Cultura 
naţională“ 


„Răzeșul“ acesta este un desrădăcinat pocăit. A frământat în 
primii ani ai adolescenţei sale veșnicele gânduri generoase purtate pe : 
aripile închipuirei de atâţia alții, sa avântat în vâltoare cu toate amă- 

„girile ideilor zeificate în cărți și sa întors, târziu, obosit, în sihăstria 
unor mărturisiri muiate în mâhnire, pentru a rupe câteva pagini de 
proză meșteșugită. Este mica dramă interioară a unui intelectual. de 
astăzi smuls de lângă „căsuţa cu bârne, cu muşcate la fereastră, adă- 
postită de nucul străbun“, al cărei înţeles nu-l lămurește totdeauna 
îndestul poighițţa grea de scepticism închegată în lupta zbuciumată a 
orașelor și încrustată deasupra sufletului încărcat, de visuri ca un 
pom în plin rod, al pătimașului naiv de- odinioară. Aș îndrăzni să 
spun, în această privință, că talentul d-lui- Cezar Petrescu, deși se dă-, 
ruieşte cu îmbelşugare povestirei, e profund sentimental. Arareori, am, - 
avut subt ochi un vraf de novele, din care să țâșnească atât nepoto- 
lit subiectivism, atât ecou al propriilor frământări, amestecat de-alun- 
gul unor pagini în care se vorbește despre: oameni de toate zilele, despre 
drumuri pustii, pierdute între culmi streine, despre străzi stropite de 
ploaie, ori despre ponoare scăldate în lumină. Aceste „Scrisori ale 
unui răzeş* se înfăţişează legate unele de altele cu firul roșu al 
sensibilităţii rustice, plină de ecourile unei lumi. de liniște și contem- 
plare, pe care clocotul neîndurător al gl a mulțimi dintre zidurile 
Metropolei n'a ucis-o pe de-a întregul. D. Cezar Petrescu realizează o 
atmosferă omogenă aproape în toate cele douăzecișidouă de istorisiri 
cari alcătuiesc volumul său de douăsutecincizeci de pagini. Desrădă- 

cinatul „răzeș“ se găseşte în aspră neînțelegere cu rostul utilitarist al 
vieței înconjurătoare; măcinarea cotidiană de iluzii lasă în urmă un 
parfum acru şi trist de flori strivite subt ăia Un puternic lirism 
interior străbate de subt toate procedeele literare... 

Acestea, trebuie să mărturisim, sunt însă. de cea mai aleasă speţă. 
Vulgaritatea descurajatoare, aşternută în vremea din urmă. peste pro- 
ducția prozatorilor noștri, aștepta demult o mică răzbunare. O avem. 
„Răzeşul“, care ue aminteşte fără îndoială multe imagini fericite din 
paginele. pline de poeze ale lui Mihail Sadoveanu. — cu deosebire în 
părțile descriptive, — mânuiește cu multă îndemânare, cu virtuozitate 
chiar, un scris vioi și colorat, în care se resimte mult scrupul artistic 
în armonia frazei şi în împerecherea cuvintelor. Am putea spune 
că stilul acesta, înarmat adesea cu surprinzătoare resurse, este partea 
cea mai de preț a „Scrisorilor unui răzeş“. Suntem departe de repor- 
tajul vulgar al acelui romancier,- foarte prețuit de-altminteri în unele 
locuri, care-și sfârșia unul din numeroasele sale volume *) făcând 
proorociri optimiste asupra carierei politice a d-lui I. G. Duca, și nu 
mai regăsim aci trivialele sughiţuri stârnite de „aperitivele“ pe carb le 
combate atât de aprig dl I. Agârbiceanu. 

Cu aceste făgăduinți frumoase dl: Cezar Petrescu pășește norocos 
în arenă cu cel dintâi volum al său, reușind să trezească un viu in- 
teres și o fermecătoare surpriză, întro. vreme când nouii veniți nu 
isbutesc să aibă decât. atitudini, în loc de o năzuință sinceră spre lim- 
pezirea gândului românesc.. 

In fireasca înlănțuire a tradițiilor noastre literare, Scrisorile unui 
ie adaugă încă o verigă de aur.. Aşteptăm urmarea... 


— Primim din partea 'editurei „Cultura nafională“, odată cu vo- 
tumul dlui Cezar Petrescu pomenit mai sus, un mare număr de cărți, 
— lucrări originale și traduceri, — pe cari le vom răsfoi în numerile 
viitoare. Relevăm deocâmdată faptul, că în privința tiparului (curat, 
luxos şi de cele mai multeori elegant) noua editură aduce o fericită 
inovație pentru librăria românească, atât de săracă până acum în ediții 
prezentabile. Cât despre celelalte (ISU ale „Culturei naționale“, 
vom mai avea prilejul să vorbim, 


`+) Vezi: Domnul: Deputat, roman de V. Demetrius. 

GAZETA RIMATĂ 


Jn culoarea de Albastru 


Partidul național a finut o adu- 

nare la București, în cartierul nu- 

mil „culoarea de Albastru“. 
PATRIA 


Am tost şi eu la întrunire, 

— Poţi să refuzi dacă te chiamă? — 
Si-am să vă fac, în două șire, 
Fidelă, darea mea de seamă: 


Eram vre-o douăzeci și șase, : 
Cu toți, mahalagii de viţă, 
Poftiti în propriile case 

Ale amicului Chiriţă. 
Veniserăm din Tirchileşti 

Din Făgădău, din Delea- Veche, 
Agenţi cheflii de București 

Cu pălăria pe ureche, 

Cam cârcotași, cam damblagii, 
Dar altfel șmecheri și isteți 
Pășind semeţi și cilibii - 

In pantalonii noştri creți. 

Era acolo lon Pomană 
„Apropitar“ pe strada Scurtă 
Era Botgros de pe Romană 
Cu: Chiose, poreclit și Burtă, 
Și Vasilică Talpălată, 

Cu Dumitrescu 1]. Dumitru,. 
Copoii din vestită ceată 

A lui nea lancu Decalitru 
Toți electori din. vremi frumoase 
Alegători căliți în lupte 
Purtând în 'bâtele lor groase, 
Isbând' atâtor coaste rupte... 


Stăteam la cârciumă, cu toții, 
Dar suspendarăm iute cheful 
* Și plini de vin, și de emoții, 
Pornirăm să vedem pe Şeful 
Sosit aseară din Șimleu . . 
(Cu trenul și cu popa Manu) 

Să ţină câteun expozeu 
In Grozăveşti, șin popa Nanu... 
Ne instalarăm deci pe sală, 
(Vreo doi erau şi decoraţi) 
Făcând primire triumfală 

` Jubiților colegi și fraţi... 
Era o gălăgie mare 
Jipam cu toft, cât ne luă gura, 
lar nenea Nae Falcătare 
O tot ținea numai în „Ura!“ 


In fine se făcu tăcere, 
Și-un „frate“, cam roșcat la față, d 
Deodată se sculă'n picere*) 
Și cu un glas (numai dulceaţă) 
Vorbi vre-un ceas jumătate 
De sfânta „vergură“ Maria, 
De spiritele prea curate. 
De Papa și de România, 
De Șincai și de canonici, 
De Micu Klein, de purgatoriu, 
Cu-atâta foc, cu-așa lipici, 
Den lăcrimase-auditoriu' l... 
— „lubiții mei, încheie el, 
„Noi una suntem, ca să ştiţi, 
„Unirea e al vostru ţel; — 
„Mă rog, noi nu suntem... Unifi?“ 


Târziu se sparse tevatură 

Și ne-abăturăm la o ţuică, 

lar noi o luarăm în spre „Mura“, 
Să ne mai cânte-o „țâră“, Buică... 
Eu m'am. întins apoi la vorbă 

Cu ardelenii, cu băieții, 

Si-am nimerit-o'n zori, la ciorbă, 
La „Dona“ tocman gura Pieţii... 
lar când ne-am despărțit, pe scară, 
(Cânta în colivie, mierla,) 

Le-am zis: — „Parole ka la vară 
Vă fac o vizită la Gherla.“. 


~: MA TACHE RETEVEI 
Jost alegător la colegiul H de Cameră 
pensionar 


*) Formă bucureșteană, în loc de „picioare.“ 

ÎNSEMNĂRI 


Inchiderea Universităților. Insfâr- . 


şit, d. dr. Angelescu, câştigând de si- 
gur şi aprobarea indispensabilă a pre- 
şedintelui Consiliului a găsit soluţia 
cea mai  nimerită pentru a sfârși 
odată cu conflictele studenţeşti. Prin- 
trun scurt ucaz al rectorului Univer- 
sităţei din București, toate -Facultățile 
acesteia au fost inchise definitiv, pentru 

/'întreg anul şcolar. Reţeta e într'ade- 
văr. ingenioasă: Unde se petreceau 
incidentele? La Universitate... Va să 
zică, dacă închidem Universitatea, am 
isprăvit şi cu incidentele. 

Guvernul ar fi putut să întrebuinţeze, 
fără îndoială, mijloace mai puțin dras- 
tice, încercând să calmeze spiritele şi 
luând măsuri pentru garantarea ordinei. 
Procedând astfel, mar fi reintrodus 
numai liniştea, visul ori cărei cârmuiri, 
ci ar fi potolit o surescitare, care 
amenință să treacă dincolo de vălmă- 
șagul tineresc al Universităţii. Dar, 
asemenea procedeuri cer tact, autoritate 
și energie. In momentul de față, aces- 
tea sunt necesare pentru rezolvarea 
altor probleme, mai serioase... 

Deci, se vor închide Universitățile. 
Studenţii gălăgioşi vor fi pedepsiţi 
Tăpindu-li-se un an de studii, și de- 
alungul coridoarelor, în săiile de curs, 
în laboratoare, va fi însfarşit linişte, 
liniștea profundă şi nesfârșită a lenei 
și a inactivităței. Studenţii pașnici, 
doritori de învăţătură, se vor mângăia 
și ei cu gândul unei vacanțe neaștep- 
tate, un minunat cadou intelectual din 
partea conducătorilor ţărei, şi vor stri- 


aga laolaltă cu noi: 
— „Trăiască cultura românească, — 


dimpreună cu inteligenții ei apărători!“ 

„Intrigile diui Octavian Goga“. 
Acesta este refrenul “care. revine cu o 
regularitate aproape astronomică în 
gazetele patriotice ale dlor Rosenthal- 
Honigman, ori de câteori e vorba să 


se facă sau să nu se facă vreun aran- 
jament politic. D. Octavian Goga a. 
devenit pentru acești curagioși îndru- 
mători de ţară, un fel de bête noire 
a 'vieţei noastre publice. 

Astfel este şi cu nesfârşitele comen- 
tarii pe cari cele două ziare le țes in 
fiecare zi în jurul aşa numitului pro~ 
ect de acord al opoziţiei. Cetitorii ştiu 
despre ce e vorba, cunoscând hotărârea 
de a se desfăşura o luptă paralelă 
pentru înlăturarea“ actualutui: guvern, 
— fără niciun angajament pentru viitor, 
— pe care au luat-o, deodată, cele 
trei partide de opoziție: partidul po- 
porului, partidul țărănesc și partiul 
naţional. In momentul când scriem 
aceste rânduri, nu cunoaştem încă re- 
zultatul final al discuţiunilor, și nu 


-putem profeţi nimic. Ceeace putem să 
“spunem însă e că d. Octavian Goga a stat. 


tot timpul acesta, departe de București, 
foarte liniştit, și că na făcut nicio 
intervenţie de felul celor născocite de 
Adevărul sau de Lupta. 

Dar, este aceeaș idee fixă care stă- 
pânește pe amicii din Capitală ai dlui 
luliu Maniu. Și,.suntem siguri, direc- 
torul Țărei Noastre nu va putea scăpa 
din această dilemă: or se face acor- 
dul, și iese rău, or nu se face deloc, 
— tot va fi găsit vinovat cu ceva. 

Sunt grozave, sunt diabolic, — „în- 
trigile“ dlui Octavian Goga!... 

Sânge studenţesc! Vorbim mai sus 
despre inteligenta măsură pe care a 


- dibuit-o guvernul diui lon Brătianu, 


pentru a calma spiritele agitate din 
sânul studențimei şi pentru a pune 
capăt conflictelor dela Universitate. 
Ținem să relevăm însă aci, şi atitudi- 
nea în această chestiune a unei anumite 
părţi din .presa dela Bucureşti, care a 
găsit cu cale să dea incidentelor petre- 
cute deunăzi proporțiile unui adevărat... 
masacru. Lupta, Aurora și Adevărul în 

deosebi s'au luat la întrecere între ele, 
trăgând toate semnalele de alarmă şi 
scoțând la iveală din sertarele tipog- 
rafiilor cele mai compacte litere de 
afiş, pentru a vesti „măcelul de pe 
sălile Universităţei“ și pentru a striga 
tremurând de emoție, că s'a vârsat 
„Sânge studenţesc“. 

Ințelegem foarte bine, că tempera- 
mentele liniştite aie dlor Rosenthal! și 
Honigman nu pot suporta învălmășala, 
cam brutală, a unor încăierări mai se- 
rioase şi suntem chiar foarte departe 
de a tace apologia violenţei. Am fi 
dorit însă ca ziarele noastre din Capi- 
tală să-și păstreze mai bine calmul 
judecăţei și al nevoilor, şi să nu exa- 
gereze întrun chip atât de ridicol 
unele incidente cari, oricât de ingriji- 
toare ar îi, nu justifică niciun acces 
de neurastenie acută... Altmiiteri, ce 
deosebire ar mai fi între d. Blumen- 
feld dela Globul roșu cunoscutul 
magazin de mărunțişuri, şi d. Brauer, 
patronul ziarului Dimineața? Pentruce 
să se sperie acesta din urmă,.de cå- 
teori trage obloanele celdintåi ? 


Sunt apropieri, cari nu se cade să se. 


tacă: presa e'una — str. Lipscani e alta. 

Incă o nenorocire! Pe lângă plic- 
tisitoarea lipsă de numerar, pe lângă 
scumpetea crescândă, pe lângă nove- 
lele diui lon Agârbiceanu, 


calamitate: Niște oribile „tablouri ale- 
gorice“, pe care primpretorii şi secretarii 
comunali le vâră pe gâtul populaţei cu 
prețul de 60 lei bucata, dând drept 
orice argument de ordin artistic for- 
mula rece: — „Aşa e porunca dela 
domnul prfect!“ Presupunerea că aceste 
coale de hârtie murdărite cu tot felul 
de cerneală sar vinde (cine poate să 
ştie?) în folosul orfanilor de răsboi, nu 
scuză 'grozăvia mâzgălelii: 


soldat senegalez, cu o oală suspectă 
în: cap, câţiva, cartofi, castraveți şi alte 


sa abătut: 
de curând asupra Ardealului o nouă: 


o babă pi-. 
pernicifă care ofere o legătură. de ri-. 
dichi unui rege din Capadochia, un, 

zarzavaturi, învelite întrun chenar în- 
fiorător impletit din maţe crude de 
găină: Nu știm cine.c autorul genialei 
plăsmuiri. 
un bărbier, după colivia cu papagal 
pe care i-am descoperit-o întrun colţ 
al operei sale. Dar care anume dintre nu- 
meroșii bărbieriromâni,— e greu de spus. 

In orice caz, am vrea să. ailăm cel 
puţin pe inventatorul acestui nou bir. 
asupra populaţiei, stors cu mijloace 


atât de artistice. Am dori sincer, să-i. 
SA 


trimitem toate felicitările noastre. 
4 
D. Leonard Paukerow, — casier. 


Sindicatul presei române din Ardeal 
și-a ţinut deunăzi, la Cluj, obişnuita 
sa adunare generală, alegându-și un 
nou comitet de conducere. In locul 
dlui lon Agârbiceanu, directorul ziaru- 


lui Patria a fost ales, ca preşedinte: 
„d. D. Tomescu, 


directorul ziarului 
Infrățirea. E un excelent sistem de 
rotație între directori care credem, va 
îi menținut pe mai departe, și grație 
lui la anul viitor tânăra asociație de 
ziarişti va putea alege in fruntea ei pe 
d. I. Petringenaru, directorul ziarului 
Lumina din Monoştur. 


Lucrul mar fi cu neputinţă, avănd 


în vedere, că actualul casier al Sindi- 
catului presei din Ardeal este celebrul 
român „ardelean d. Leonard Paukerow 


bine cunoscut Siguranţei generale. din: 


București cași defunctului conte Tisză 
prin activitatea sa naţională desfășu- 
rată in Polonia rusească şi Budapesta. 

Dar, pentru că veni vorba de casieria 
dlui Leonard, ne folosim de acest pri- 
lej ca să atragem atenţia confraților 
noştri din Cluj să-i verifice cu o oră 
mai de vreme gestiunea financiară, 


pentru că s'a putea foarte bine, intr'o zi, y 


ca vistiernicul lor să fie expediat peste 
graniță fără prea multe invitaţii şi 


alte formalităţi de politeţe. lar Pauke- 


rowul cu pricina ar face bine să steg 
totdeauna cu bagajele pregătite. Omul, 
niciodată nu ştie când i se poate în- 
tâmplă să plece în călătorie... 


© BCUCIuj 


Bănuim că trebuie să fie: 


